## A KULTURÁLIS, OKTATÁSI ÉS CIVIL BIZOTTSÁG

## 2024. március 26-i nyílt ülésének határozatai

**32/2024.(III.26.) KOCB számú határozat**

A Kulturális, Oktatási és Civil Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Beszámoló a szombathelyi felsőoktatási intézmények, valamint a Magyar Tudományos Akadémia Vas Megyei Tudományos Testülete tevékenységéről Szombathely Megyei Jogú Város Önkormányzatával kötött megállapodás alapján**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**Meghívott:** Molnár Szabolcs (Oktatási igazgató atya, Brenner János Hittudományi Főiskola Szombathelyi Képzési Kp)

Dr. Pakai Annamária (a PTE Egészségtudományi Kar Szombathelyi Képzési Központ képzési igazgatója)

Gaspari Gábor (a II. János Pál Katolikus Kollégium és Szakkollégium igazgatója)

prof. Dr. Víg Károly (a Magyar Tudományos Akadémia Vas Megyei Tudományos Testületének elnöke)

**2./ Javaslat 2023. évi belső ellenőrzések végrehajtásával kapcsolatos döntések meghozatalára**

**Előadó:** Dr. Andorné Fodor Ágnes (a Belső Ellenőrzési Iroda vezetője)

**3./ Javaslat speciális diétára szoruló gyermekek támogatásának bevezetésére**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**4./ Javaslat a 2024. évi fonyódi gyermektábor megvalósítására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**5./ Javaslat a Mesebolt Bábszínház ideiglenes elhelyezésének jóváhagyására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**Meghívott:** Kovács Géza (a Mesebolt Bábszínház igazgatója)

**6./ Javaslat a Savaria Múzeum pályázaton történő részvételének jóváhagyására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**Meghívott:** Csapláros Andrea (a Savaria Múzeum igazgatója)

**7./ Javaslat intézményi alapdokumentumok módosításának véleményezésére**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**8./ Javaslat az önkormányzati nyári napközis tábor megszervezésére**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**9./ Javaslat Pedagógusnapi ünnepség megrendezésével kapcsolatos intézkedések megtételére**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**10./ Javaslat az országos tanulmányi versenyeken eredményesen szereplő diákok és felkészítő tanáraik elismerésére**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**11./ Szombathely MJV Diákönkormányzatának 2023. évi beszámolója és 2024. évi programtervezete**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**12./ Javaslat a 2024. évi nagyrendezvények önkormányzati támogatására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

Horváth Zoltán (az AGORA Savaria Kulturális és Médiaközpont NKft. ügyvezető igazgatója)

**13./ Javaslat feladat-ellátási megállapodás módosítására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**II.**

**ZÁRT ÜLÉS**

**14./ Javaslat Berzsenyi Dániel Könyvtár igazgatói álláshelyére meghirdetett pályázat elbírálására**

**Előadó:** Vinczéné Dr. Menyhárt Mária (az Egészségügyi és Közszolgálati Osztály vezetője)

**Felelős:** Putz Attila, a Kulturális, Oktatási és Civil Bizottság elnöke

**Határidő:** azonnal

1. **napirendi pont: Beszámoló a szombathelyi felsőoktatási intézmények, valamint a Magyar Tudományos Akadémia Vas Megyei Tudományos Testülete tevékenységéről Szombathely Megyei Jogú Város Önkormányzatával kötött megállapodás alapján**

**33/2024.(III.26.) KOCB számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelet 52. § (2) bekezdésének 27. pontjában foglalt felhatalmazás alapján

* a Pécsi Tudományegyetem Szombathelyi Képzési Központja által készített beszámolót az előterjesztés 1. számú,
* a Brenner János Hittudományi Főiskola Szombathelyi Képzési Központáltal készített beszámolót az előterjesztés 2. számú,
* a II. János Pál Katolikus Kollégium és Szakkollégium által készített beszámolót az előterjesztés 3. számú,
* a Magyar Tudományos Akadémia Vas Megyei Tudományos Testülete által készített beszámolót az előterjesztés 4. számú

melléklete szerinti tartalommal jóváhagyja.

**Felelősök:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

1. **napirendi pont: Javaslat 2023. évi belső ellenőrzések végrehajtásával kapcsolatos döntések meghozatalára**

**34/2024.(III.26.) KOCB számú határozat**

A Kulturális, Oktatási és Civil Bizottság a „Javaslat 2023. évi belső ellenőrzések végrehajtásával kapcsolatos döntések meghozatalára” című előterjesztést megtárgyalta, és a határozati javaslatokat a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(A végrehajtásért felelős:

Dr. Andorné Fodor Ágnes

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. március 28.

1. **napirendi pont: Javaslat speciális diétára szoruló gyermekek támogatásának bevezetésére**

**35/2024.(III.26.) KOCB számú határozat**

A Kulturális, Oktatási és Civil Bizottság a „Javaslat speciális diétára szoruló gyermekek támogatásának bevezetésére” című előterjesztést megtárgyalta, és a települési támogatás keretében nyújtott ellátások és a szociális szolgáltatások helyi szabályozásáról szóló rendelet-tervezetet a Közgyűlésnek elfogadásra javasolja.

**Felelős:**  Dr. Nemény András polgármester

Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2024. március 28.

1. **napirendi pont: Javaslat a 2024. évi fonyódi gyermektábor megvalósítására**

**36/2024.(III.26.) KOCB számú határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat a 2024. évi fonyódi gyermektábor megvalósítására” című előterjesztést megtárgyalta, és egyetért a 2024. évi fonyódi gyermektábor előterjesztés szerinti megszervezésével.
2. A Közgyűlés 263/2023. (IX.28.) Kgy. számú határozatában kapott felhatalmazás alapján a Bizottság úgy dönt, hogy a 2024. évi fonyódi gyermektábor az alábbi általános iskolák részvételével valósuljon meg:

Paragvári Utcai Általános Iskola

Szombathelyi Bercsényi Miklós Általános Iskola

Szombathelyi Neumann János Általános Iskola

1. A Bizottság javasolja a Közgyűlésnek, kérje fel a polgármestert, hogy a fonyódi gyermektáboroztatás megszervezéséhez szükséges intézkedéseket tegye meg.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1-2. pont vonatkozásában)

2024. március 28. (3. pont vonatkozásában)

1. **napirendi pont: Javaslat a Mesebolt Bábszínház ideiglenes elhelyezésének jóváhagyására**

**37/2024.(III.26.) KOCB számú határozat**

A Kulturális, Oktatási és Civil Bizottság a „Javaslat a Mesebolt Bábszínház ideiglenes elhelyezésének jóváhagyására” című előterjesztést megtárgyalta, és javasolja a Közgyűlésnek, hogy a Bábszínház 2024. június 1. napjától 2024. augusztus 31. napjáig - az Ady tér 5. sz. alatti épület felújítása időszakában - a Szombathelyi Vagyonhasznosító és Városgazdálkodási Nonprofit Zrt. Welther Károly utcai, jelenleg használaton kívüli épületében kerüljön elhelyezésre, önkormányzati többletforrás biztosítása nélkül.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** 2024. március 28.

1. **napirendi pont: Javaslat a Savaria Múzeum pályázaton történő részvételének jóváhagyására**

**38/2024.(III.26.) KOCB számú határozat**

A Kulturális, Oktatási és Civil Bizottság a „Javaslat a Savaria Múzeum pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 10. pontjában meghatározott feladatkörében eljárva javasolja a Közgyűlésnek a Savaria Múzeum részvételének támogatását az INTERREG Danube Region Programme 2021-2027 elnevezésű pályázaton, melyhez a szükséges önrészt a Savaria Múzeum önkormányzati többletforrás igénylése nélkül biztosítja.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csapláros Andrea, a Savaria Múzeum igazgatója)

**Határidő:** 2024.március 28.

1. **napirendi pont: Javaslat intézményi alapdokumentumok módosításának véleményezésére**

**39/2024.(III.26.) KOCB számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (2) bekezdés 19. pontjában kapott felhatalmazás alapján a Közgyűlés számára támogatásra javasolja a Szombathelyi Tankerületi Központ által 2024. szeptember 1. napi hatállyal tervezett, alábbi Alapító Okirat módosításokat.

|  |  |  |  |
| --- | --- | --- | --- |
|  | Intézmény neve | Feladatellátás helye | Alapdokumentumot érintő változtatás |
| 1. | Paragvári Utcai Általános Iskola | 9700 Szombathely, Paragvári utcai 2-4. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 40 főről 50 főre. |
| 2. | Szombathelyi Váci Mihály Általános Iskola és Alapfokú Művészeti Iskola | 9700 Szombathely, Váci Mihály utca 11. | A többi gyermekkel, tanulóval együtt nevelhető, oktatható sajátos nevelési igényű gyermekek, tanulók felvehető maximális létszámának növelése 70 főről 80 főre. |

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2024. március 28.

1. **napirendi pont: Javaslat az önkormányzati nyári napközis tábor megszervezésére**

**40/2024.(III.26.) KOCB számú határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat az Önkormányzati nyári napközis tábor megszervezésére” című előterjesztést megtárgyalta, és az SZMSZ 52. § (2) bekezdés 23. pontja, valamint az Önkormányzat 2024. évi költségvetéséről szóló 8/2024. (III.5.) önkormányzati rendelet 11. § (6) bekezdése alapján a 2024. évi nyári napközis tábor megszervezését az előterjesztés szerint támogatja.
2. A Bizottság egyetért azzal, hogy a 2024. évi Önkormányzati napközis tábor a Szombathelyi Bercsényi Miklós Általános Iskolában kerüljön megszervezésre. Felkéri a polgármestert, hogy a nyári napközis tábor megszervezéséhez szükséges intézkedéseket tegye meg.
3. A Bizottság egyetért azzal, hogy az Oktatási ágazat kiadásaiban a tábor megszervezésére biztosított 10.000 e Ft összeg a tábor pénzügyi lebonyolítását végző Szombathelyi Köznevelési GAMESZ részére átcsoportosításra kerüljön.

**Felelősök:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője

Stéger Gábor, a Közgazdasági és Adó Osztály vezetője)

**Határidő:** azonnal (az 1. és 2. pont vonatkozásában)

a költségvetési rendelet soron következő módosítása (a 3. pont vonatkozásában)

1. **napirendi pont: Javaslat Pedagógusnapi ünnepség megrendezésével kapcsolatos intézkedések megtételére**

**41/2024.(III.26.) KOCB számú határozat**

A Kulturális, Oktatási és Civil Bizottság a „Javaslat Pedagógusnapi ünnepség megrendezésével kapcsolatos intézkedések megtételére” című előterjesztést megtárgyalta, és az önkormányzat 2024. évi költségvetéséről szóló 8/2024. (III.5.) önkormányzati rendelet 11.§ (6) bekezdése alapján a Pedagógusnap alkalmából átadásra kerülő kitüntetések ünnepségének megrendezési költségeire az Oktatási kiadások „Városi pedagógus nap, tanévnyitó ünnepség” tételsora terhére az előterjesztésben foglaltak szerint 855.000 Ft-ot biztosít.

**Felelősök:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

1. **napirendi pont: Javaslat az országos tanulmányi versenyeken eredményesen szereplő diákok és felkészítő tanáraik elismerésére**

**42/2024.(III.26.) KOCB számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat az országos tanulmányi versenyeken eredményesen szereplő diákok és felkészítő tanáraik elismerésére” című előterjesztést megtárgyalta, és az önkormányzat 2024. évi költségvetéséről szóló 8/2024. (III.5.) önkormányzati rendelet 11.§ (6) bekezdés c) pontjában biztosított hatáskörében egyetért azzal, hogy az előterjesztés szerinti I. és II. kategóriába tartozó versenyek 1-3. helyezettjeinek és felkészítő tanáraiknak egységesen 10.000,- Ft ajándékutalvány kerüljön átadásra.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** azonnal

1. **napirendi pont: Javaslat Szombathely MJV Diákönkormányzata 2023. évi beszámolójának és 2024. évi programtervének elfogadására**

**43/2024.(III.26.) KOCB számú határozat**

Szombathely Megyei Jogú Város Közgyűlésének Kulturális, Oktatási És Civil Bizottsága a „Javaslat Szombathely MJV Diákönkormányzata 2023. évi beszámolójának és 2024. évi programtervezetének elfogadására” c. előterjesztést megtárgyalta, és azt az SZMSZ 52.§ (4) bekezdés 6. pontja alapján az előterjesztésben és annak mellékleteiben foglaltak szerint elfogadja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

1. **napirendi pont: Javaslat a 2024. évi nagyrendezvények önkormányzati támogatására**

**44/2024.(III.26.) KOCB számú határozat**

A Kulturális, Oktatási és Civil Bizottság a „Javaslat a 2024. évi városi nagyrendezvények önkormányzati támogatására” c. előterjesztést megtárgyalta, és az önkormányzat 2024. évi költségvetéséről szóló 8/2024. (III.5.) önkormányzati rendelet 11.§ (6) bekezdés) i) pontjában biztosított hatáskörében eljárva úgy dönt, hogy a 9. melléklet „Kulturális ágazat, média kiadásai - „Városi nagyrendezvények” tételsoron szereplő 30 millió forint összeg kerüljön átadásra a feladatot ellátó AGORA Savaria Kulturális és Médiaközpont NKft. költségvetésébe, a városi nagyrendezvények fedezete céljából.

**Felelős:**  Putz Attila, a Kulturális, Oktatási és Civil Bizottság elnöke

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az AGORA Savaria Kulturális és Médiaközpont Nonprofit Kft. ügyvezetője)

**Határidő:** azonnal

1. **napirendi pont: Javaslat feladat-ellátási megállapodás módosítására**

**45/2024.(III.26.) KOCB számú határozat**

A Kulturális, Oktatási és Civil Bizottság a „Javaslat feladat-ellátási megállapodás módosítására” című előterjesztést megtárgyalta, és az Önkormányzat és a Vas Megye és Szombathely Megyei Jogú Város Nyugdíjas Szövetsége, Képviselete között létrejött 41495-7/2021. iktatási számú feladat-ellátási megállapodás II/1. pontjának alábbiak szerinti módosítását javasolja a Közgyűlésnek:

„Támogató vállalja, hogy az I. pont szerinti feladatok ellátásához az éves költségvetési rendeletében 1.000.000,- Ft azaz egymillió forint –2023. évre vonatkozóan 1.500.000,- Ft azaz egymillió-ötszázezer forint, 2024. évre vonatkozóan 3.500.000,- forint- támogatást biztosít a Támogatott részére.”

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2024. március 28.

**(: Putz Attila :)**

a bizottság elnöke